# Упражнения: Вложени условни конструкции

## Кино

В една кинозала столовете са наредени в правоъгълна форма в r реда и c колони. Има три вида прожекции с билети на различни цени:

* Premiere - премиерна прожекция, на цена 12.00 лева;
* Normal - стандартна прожекция, на цена 7.50 лева;
* Discount - прожекция за деца, ученици и студенти на намалена цена от 5.00 лева.

Напишете програма, която чете **тип прожекция** (текст), брой **редове** и брой **колони** в залата (цели числа), въведени от потребителя, и изчислява общите приходи от билети при пълна зала. Резултатът да се отпечата във **формат 2 знака** след десетичната точка.

### Примерен вход и изход

|  |  |  |  |  |  |  |  |
| --- | --- | --- | --- | --- | --- | --- | --- |
| **вход** | **изход** |  | **вход** | **изход** |  | **вход** | **изход** |
| Premiere  10  12 | 1440.00 leva | Normal  21  13 | 2047.50 leva | Discount  12  30 | 1800.00 leva |

### Насоки

1. Прочетете входните данни от конзолата:

2. Инициализирайте променлива "income" с начална стойност 0:

3. Създайте нова променлива, с която да изчислите капацитета на залата:

4. Направете серия от проверки, като за всеки тип прожекция ("Premiere, Normal, Discount") присвоявайте съответната цена към променливата "income":

5. Накрая отпечатайте форматирания резулат:

## Лятно облекло

Лятото е сезон с много променливо време и Виктор има нужда от вашата помощ. Напишете програма, която **спрямо времето от денонощието** **и градусите** да препоръча на Виктор какви дрехи да облече. Вашият приятел има различни планове за всеки етап от деня, които изискват и различен външен вид - може да ги видите от **таблицата.**

**От конзолата се четат точно два реда:**

* **Градусите - цяло число;**
* **Време от денонощието - текст с три възможности "Morning", "Afternoon" или "Evening".**

|  |  |  |  |
| --- | --- | --- | --- |
| **Време от денонощието / градуси** | Morning | Afternoon | Evening |
| 10 <= градуси <= 18 | Outfit = Sweatshirt  Shoes = Sneakers | Outfit = Shirt  Shoes = Moccasins | Outfit = Shirt  Shoes = Moccasins |
| 18 < градуси <= 24 | Outfit = Shirt  Shoes = Moccasins | Outfit = T-Shirt  Shoes = Sandals | Outfit = Shirt  Shoes = Moccasins |
| градуси >= 25 | Outfit = T-Shirt  Shoes = Sandals | Outfit = Swim Suit  Shoes = Barefoot | Outfit = Shirt  Shoes = Moccasins |

**Като изход да се отпечата на конзолата на един ред:** **"It's {градуси} degrees, get your {облекло} and {обувки}."**

### Примерен вход и изход

|  |  |  |  |
| --- | --- | --- | --- |
| **Вход** | **Изход** | **Обяснения** | |
| 16  Morning | It's 16 degrees, get your Sweatshirt and Sneakers. | Сутрин когато градусите са 16, Виктор си взима суичър и маратонки. | |
| **Вход** | **Изход** | **Вход** | **Изход** |
| 22  Afternoon | It's 22 degrees, get your T-Shirt and Sandals. | 28  Evening | It's 28 degrees, get your Shirt and Moccasins. |

### Насоки

1. Прочетете входните данни от конзолата и инициализирайте две променливи **"outfit"** и **"shoes"** с начална стойност **""**:

2. Направете проверка за времето от деня и в тялото на проверката проверявайте за градусите, като за всеки вариант променяйте стойността на променливите **"outfit"** и **"shoes"**:

3. Отпечатайте на конзолата крайния резултат в искания формат:

## Нов дом

Марин и Нели си купуват къща недалеч от София. Нели толкова много обича цветята, че Ви убеждава да **напишете програма**, която да **изчисли колко ще им струва**, за да засадят определен брой цветя и **дали наличният бюджет ще им е достатъчен. Различните цветя са с различни цени:**

|  |  |  |  |  |  |
| --- | --- | --- | --- | --- | --- |
| **цвете** | **Роза** | **Далия** | **Лале** | **Нарцис** | **Гладиола** |
| **Цена на брой в лева** | 5 | 3.80 | 2.80 | 3 | 2.50 |

**Съществуват следните отстъпки:**

* **Ако Нели купи повече от 80 Рози - 10% отстъпка от крайната цена;**
* **Ако Нели купи повече от 90 Далии - 15% отстъпка от крайната цена;**
* **Ако Нели купи повече от 80 Лалета - 15% отстъпка от крайната цена;**
* **Ако Нели купи по-малко от 120 Нарциса - цената се оскъпява с 15%;**
* **Ако Нели Купи по-малко от 80 Гладиоли - цената се оскъпява с 20%.**

**От конзолата се четат 3 реда:**

* **Вид цветя - текст с възможности "Roses", "Dahlias", "Tulips", "Narcissus" или "Gladiolus"**;
* **Брой цветя - цяло число**;
* **Бюджет - цяло число**.

Да се **отпечата** на конзолата **на един ред:**

* **Ако бюджетът им е достатъчен - "Hey, you have a great garden with {броя цвета} {вид цветя} and {останалата сума} leva left.";**
* **Ако бюджета им е НЕ достатъчен -** **"Not enough money, you need {нужната сума} leva more.".**

**Сумата да бъде форматирана до втория знак след десетичната запетая.**

### Примерен вход и изход

|  |  |  |  |
| --- | --- | --- | --- |
| **Вход** | **Изход** | **Обяснения** | |
| Roses  55  250 | Not enough money, you need 25.00 leva more. | Нели иска 55 броя Рози. Цената на една роза е 5лв., следователно за 55 броя Нели ще трябва да плати: 55 \* 5 = 275.  Тя обаче разполага с 250 лв. бюджет.  Понеже 275 > 250 , то не и достигат 25 лв. | |
| **Вход** | **Изход** | **Вход** | **Изход** |
| Tulips  88  260 | Hey, you have a great garden with 88 Tulips and 50.56 leva left. | Narcissus  119  360 | Not enough money, you need 50.55 leva more. |

## Лодка за риболов

Тони и приятели много обичат да ходят за риба и са толкова запалени по риболова, че решават да отидат на риболов с кораб. Цената за наема на кораба зависи от **сезона и броя рибари:**

**В зависимост от сезона:**

* **Цената за наем на кораба през пролетта е 3000 лв.;**
* **Цената за наем на кораба през лятото и есента е 4200 лв.;**
* **Цената за наем на кораба през зимата е 2600 лв.**

**В зависимост от броя на групата има различна отстъпка:**

* **Ако групата е до 6 човека включително - отстъпка от 10%;**
* **Ако групата е от 7 до 11 човека включително - отстъпка от 15%;**
* **Ако групата е от 12 нагоре - отстъпка от 25%.**

Рибарите ползват допълнително **5% отстъпка, ако са четен брой, освен ако не е есен - тогава нямат допълнителна отстъпка, която се начислява след като се приспадне отстъпката по горните критерии.**

**Напишете програма**, която да **пресмята** далирибаритеще **съберат достатъчно пари.**

### Вход

**От конзолата се четат три реда:**

* **Бюджет на групата - цяло число;**
* **Сезон - текст: "Spring", "Summer", "Autumn" или "Winter";**
* **Брой рибари - цяло число.**

### Изход

На конзолата да се отпечата следното:

* Ако **бюджетът е достатъчен:**

"**Yes! You have {останалите пари} leva left.**"

* Ако **бюджетът НЕ Е достатъчен**:

"**Not enough money! You need {сумата**, **която** **не** **достига} leva.**"

**Сумите** трябва да са **форматирани с точност до два знака след десетичната запетая**.

### Примерен вход и изход

|  |  |  |  |
| --- | --- | --- | --- |
| **Вход** | **Изход** | **Обяснения** | |
| 3000  Summer  11 | Not enough money! You need 570.00 leva. | Лятото риболовния туризъм струва 4200 лв., **11 рибари ползват 15% отстъпка -> 4200 - 15% = 3570** лв., **нечетен брой са и не ползват допълнителна отстъпка,**  3000 <= 3570, следователно не им достигат 570.00 лв. | |
| **Вход** | **Изход** | **Вход** | **Изход** |
| 3600  Autumn  6 | Not enough money! You need 180.00 leva. | 2000  Winter  13 | Yes! You have 50.00 leva left. |

## Пътешествие

Млад програмист разполага с **определен бюджет** и свободно време в даден **сезон**. Напишете програма, която да приема **на входа бюджета и сезона**, а **на изхода** да изкарва **къде ще почива** програмистът и **колко ще похарчи**.

**Бюджетът определя дестинацията, а** **сезонът - колко от бюджета ще изхарчи**. Ако е **лято** ще почива на **къмпинг**, а **зимата в хотел**. Ако е в **Европа**, **независимо от сезона,** ще почива в **хотел**. Всеки **къмпинг** или **хотел**, **според дестинацията**, има **собствена цена,** която отговаря на даден **процент от бюджета**:

* При **100 лв. или по-малко** - някъде в **България:**
  + **Лято** - **30%** от бюджета;
  + **Зима** - **70%** от бюджета.
* При **1000 лв. или по малко** - някъде на **Балканите:**
  + **Лято** - **40%** от бюджета;
  + **Зима** - **80%** от бюджета.
* При **повече от 1000 лв**. - някъде из **Европа:**
  + При пътуване из Европа, независимо от сезона, ще похарчи **90% от бюджета**.

### Вход

Входът се чете от конзолата и се състои от **два реда**, въведени от потребителя:

* Бюджет - **реално число**;
* Един от двата възможни сезона - **"summer”** или **"winter”.**

### Изход

На конзолата трябва да се отпечатат **два реда**:

* "**Somewhere in [дестинация]**" измежду "**Bulgaria**", **"Balkans**" и "**Europe**"
* "{**Вид почивка**} - {**Похарчена сума**}":
  + **Почивката** може да е между "**Camp**" и "**Hotel**"
  + **Сумата** трябва да бъде **форматирана** **с точност до вторият знак след десетичната запетая**

### Примерен вход и изход

|  |  |
| --- | --- |
| **вход** | **изход** |
| 50  summer | Somewhere in Bulgaria  Camp - 15.00 |
| 75  winter | Somewhere in Bulgaria  Hotel - 52.50 |
| 312  summer | Somewhere in Balkans  Camp - 124.80 |
| 678.53  winter | Somewhere in Balkans  Hotel - 542.82 |
| 1500  summer | Somewhere in Europe  Hotel - 1350.00 |

## Операции между числа

Напишете програма, която чете **две цели числа (N1 и N2)** и **оператор,** с който да се **извърши** дадена **математическа операция**. Възможните операции са: **Събиране(+)**, **Изваждане(-)**, **Умножение(\*)**, **Деление(/)** и **Модулно деление(%).** При **събиране**, **изваждане** и **умножение** на конзолата **трябва да се отпечатат резултата** и дали той е **четен** или **нечетен**. При **обикновеното деление** - **резултата**. При **модулното деление** - **остатъка**. Трябва да се има предвид, че **делителят може да е равен на 0 (нула)**, а **на нула не се дели**. В този случай трябва да се отпечата **специално съобщениe**.

### Вход

От конзолата се прочитат **3 реда**, въведени от потребителя:

* **N1** - **цяло число**;
* **N2** - **цяло число**;
* **Оператор** - **един символ** измежду: "**+**", "**-**", "**\***", "**/**", "**%**".

### Изход

Да се отпечата на конзолата **един ред**:

* Ако операцията е **събиране**, **изваждане** или **умножение**:
  + "{N1} {оператор} {N2} = {резултат} - {even/odd}"
* Ако операцията е **деление**:
  + "{N1} / {N2} = {резултат}" - резултат, **форматиран** до **втория знак след десетичната запетая**
* Ако операцията е **модулно деление**:
  + "{N1} % {N2} = {остатък}"
* В случай на **деление с 0 (нула)**:
  + "Cannot divide {N1} by zero"

### Примерен вход и изход

|  |  |  |  |  |  |
| --- | --- | --- | --- | --- | --- |
| **вход** | **изход** | **вход** | **изход** | **вход** | **изход** |
| 10  12  + | 10 + 12 = 22 - even | 123  12  / | 123 / 12 = 10.25 | 112  0  / | Cannot divide 112 by zero |
| 10  1  - | 10 - 1 = 9 - odd | 10  3  % | 10 % 3 = 1 | 10  0  % | Cannot divide 10 by zero |
| 7  3  \* | 7 \* 3 = 21 - odd |

## Хотелска стая

Хотел предлага **2 вида стаи**: **студио и апартамент**. Напишете програма, която изчислява **цената за целия престой за студио и апартамент**. **Цените** зависят от **месеца** на престоя:

|  |  |  |
| --- | --- | --- |
| **Май и октомври** | **Юни и септември** | **Юли и август** |
| Студио - **50** лв./нощувка | Студио - **75.20** лв./нощувка | Студио - **76** лв./нощувка |
| Апартамент - **65** лв./нощувка | Апартамент - **68.70** лв./нощувка | Апартамент - **77** лв./нощувка |

Предлагат се и следните **отстъпки**:

* За **студио**, при **повече** от **7** нощувки през **май и октомври** : **5% намаление**.
* За **студио**, при **повече** от **14** нощувки през **май и октомври** : **30% намаление**.
* За **студио**, при **повече** от **14** нощувки през **юни и септември**: **20% намаление**.
* За **апартамент**, при **повече** от **14** нощувки**, без значение от месеца : 10% намаление.**

### Вход

Входът се чете от **конзолата** и съдържа **точно 2 реда**, въведени от потребителя:

* На **първия** ред е **месецът** - **May,** **June,** **July,** **August,** **September** или **October;**
* На **втория** ред е **броят на нощувките** - **цяло число.**

### Изход

Да се **отпечатат** на конзолата **2 реда**:

* На **първия ред**: "**Apartment: {цена за целият престой} lv.**"
* На **втория ред**: "**Studio: {цена за целият престой} lv.**"

**Цената за целия престой да е** **форматирана с точност до два знака след десетичната запетая**.

### Примерен вход и изход

|  |  |  |  |
| --- | --- | --- | --- |
| **Вход** | **Изход** | **Обяснения** | |
| May  15 | Apartment: 877.50 lv.  Studio: 525.00 lv. | **През май**, при повече от **14** нощувки, намаляваме цената на студиото с **30%** (50 - 15 = 35), а на апартамента - с **10%** (65 - 6.5 =58.5).  Целият престой в **апартамент** - **877.50 лв**.  Целият престой в **студио** - **525.00 лв**. | |
| **Вход** | **Изход** | **Вход** | **Изход** |
| June  14 | Apartment: 961.80 lv.  Studio: 1052.80 lv. | August  20 | Apartment: 1386.00 lv.  Studio: 1520.00 lv. |

## Навреме за изпит

Студент трябва да отиде **на** **изпит** **в** **определен час** (например в 9:30 часа). Той идва в изпитната зала в даден **час на пристигане** (например 9:40). Счита се, че студентът е дошъл **навреме**, ако е пристигнал в часа на изпита или до половин час преди това. Ако е пристигнал по-рано повече от 30 минути, той е **подранил**. Ако е дошъл след часа на изпита, той е **закъснял**. Напишете програма, която прочита време на изпит и време на пристигане и отпечатва дали студентът е дошъл **навреме**, дали е **подранил** или е **закъснял** и **с колко часа или минути** е подранил или закъснял.

### Вход

От конзолата се четат **4 цели числа** (по едно на ред), въведени от потребителя:

* Първият ред съдържа **час на изпита** - цяло число от 0 до 23;
* Вторият ред съдържа **минута на изпита** - цяло число от 0 до 59;
* Третият ред съдържа **час на пристигане** - цяло число от 0 до 23;
* Четвъртият ред съдържа **минута на пристигане** - цяло число от 0 до 59.

### Изход

На първия ред отпечатайте:

* "**Late**", ако студентът пристига по-късно от часа на изпита;
* "**On time**", ако студентът пристига точно в часа на изпита или до 30 минути по-рано;
* "**Early**", ако студентът пристига повече от 30 минути преди часа на изпита.

Ако студентът пристига с поне минута разлика от часа на изпита, отпечатайте на следващия ред:

* "mm **minutes before the start**" за идване по-рано с по-малко от час;
* "hh:mm **hours before the start**" за подраняване с 1 час или повече. Минутите винаги печатайте с 2 цифри, например "1:05”;
* "mm **minutes after the start**" за закъснение под час;
* "hh:mm **hours after the start**" за закъснение от 1 час или повече. Минутите винаги печатайте с 2 цифри, например "1:03”.

### Примерен вход и изход

|  |  |  |  |  |  |  |  |
| --- | --- | --- | --- | --- | --- | --- | --- |
| **Вход** | **Изход** |  | **Вход** | **Изход** |  | **Вход** | **Изход** |
| 9  30  9  50 | Late  20 minutes after the start | 9  00  10  30 | Late  1:30 hours after the start | 10  00  10  00 | On time |
| 9  00  8  30 | On time  30 minutes before the start |  | 14  00  13  55 | On time  5 minutes before the start | 11  30  10  55 | Early  35 minutes before the start |
| 16  00  15  00 | Early  1:00 hours before the start |  | 11  30  8  12 | Early  3:18 hours before the start | 11  30  12  29 | Late  59 minutes after the start |

## Ски почивка

Атанас решава да прекара отпуската си в Банско и да кара ски. Преди да отиде обаче, трябва да резервира хотел и да изчисли **колко ще му струва престоя**. Налични са следните видове помещения, със следните цени за престой:

* + - **"room for one person" – 18.00 лв за нощувка**
    - "**apartment**" – **25.00 лв за нощувка**
    - **"president** **apartment**" – **35.00 лв за нощувка**

Според **броят на дните**, в които ще остане в хотела (**пример: 11 дни = 10 нощувки**) и **видът на помещението**, което ще избере, той може да ползва различно **намаление**.

Намаленията са както следва:

|  |  |  |  |
| --- | --- | --- | --- |
| **вид помещение** | **по-малко от 10 дни** | **между 10 и 15 дни** | **повече от 15 дни** |
| **room for one person** | не ползва намаление | не ползва намаление | не ползва намаление |
| **apartment** | **30%** от крайната цена | **35%** от крайната цена | **50%** от крайната цена |
| **president apartment** | **10%** от крайната цена | **15%** от крайната цена | **20%** от крайната цена |

След престоя, оценката на Атанас за услугите на хотела може да е **позитивна (positive)** или **негативна (negative)** . Ако оценката му е **позитивна**, към цената **с вече приспаднатото намаление** Атанас добавя **25%** от нея. Ако оценката му е **негативна** приспада от цената **10%**.

### Вход

Входът се чете от конзолата и се състои от **три реда**:

* **Първи ред** - **дни за престой** - **цяло число** в интервала **[0...365]**
* **Втори ред** - **вид помещение -** "room for one person", "apartment" или "**president** apartment"
* **Трети ред** - **оценка** - "positive" или "negative"

### Изход

На конзолата трябва да се отпечата **един ред**:

* **Цената за престоят му в хотела, форматирана до втория знак след десетичната запетая.**

### Примерен вход и изход

|  |  |  |  |  |  |
| --- | --- | --- | --- | --- | --- |
| **Вход** | **Изход** | **Обяснения** | | | |
| 14  apartment  positive | 264.06 | **14 дни => 13 нощувки** => 13 \* 25.00 = 325 лв.  **10 < 13 дни < 15** => 325 – 35%= 211.25 лв.  **Оценката е positive** => 211.25 + 25% = 264.0625 -> 264.06 лв. | | | |
| **Вход** | **Изход** | **Вход** | **Изход** | **Вход** | **Изход** |
| 30  president apartment  negative | 730.80 | 12  room for one person  positive | 247.50 | 2  apartment  positive | 21.88 |